**AQUELL QUE VA MARXAR**

Les cançons moltes vegades serveixen com a homenatge a una persona o una idea. "Aquell que va marxar" vol explicar la història de Christopher McCandless, un idealista obsessionat amb la idea de tornar a l'estat natural de l'ésser humà. Influenciat per filòsofs com Thoureau o Tolstoi, va deixar-ho tot per anar a viure a la solitària Alaska sense pràcticament res i sense donar cap explicació a ningú. La història és tan potent que John Krakauer va escriure un llibre sobre la mateixa o Sean Penn va dirigir la pel.lícula "In to the Wild".

**LLETRA**

S'asfixiava prop dels altres,  
s'ofegava amb l'aire net,  
escoltava als "Supertramp"  
volia ser un nou Thoreau.  
  
Va lligar-se les sabates,  
no es va ni mirar al mirall,  
Va omplir de records la bossa,  
quin pes té una vida?

**Va pensar en deixar-ho tot,  
va ser jutge sent actor,  
li sobraven tantes coses,  
era un pres en llibertat,**

Va enfilar camí d'Alaska,  
no va dir ni adéu al gat,  
Va triar el costat esquerra,  
potser per convicció.  
  
Poc a poc deixava enrere,  
a l'olor que fa el poder,  
la perfídia i mentida,  
ja n'estava fart.

**Va pensar en deixar-ho tot,  
va ser jutge sent actor,  
li sobraven tantes coses,  
era un pres en llibertat.  
  
Ben segur que va assolir,  
el seu estat natural,  
amb simbiosi amb la natura  
acompanyat de soledat.**

Amb el temps el recordaven,  
com aquell que va marxar,  
en parlaven, l'envejaven,  
per què no fer com ell?

**No se sap on va arribar,  
el seu cap a imaginar,  
va trobar aquella resposta,  
dins un bus mig rovellat.**